અમદાવાદ : શહેરમાં આવેલી ખજૂરીની પોળમાં રહેતા 70 વર્ષનાં માજી પર ફ્રેક્ચર ગેન્ગ દ્વારા કથિત રીતે હૂમલો કરવાની ઘટનાં સામે આવી છે. મકાન ખાલી કરાવવા માટે આ ગેંગના સભ્યો દ્વારા હૂમલો કરવામાં આવ્યો હોવાની માહિતી પ્રાપ્ત થઇ રહી છે. જો કે સદભાગ્યે આ સમગ્ર ઘટનાક્રમ સીસીટીવી કેમેરામાં કેદ થઇ હતી.પોલીસ ચોકીની દિવાલ કુદીને આવેલા આ તત્વોએ પાઇપ અને બેઝબોલનાં બેટ વડે હૂમલો કર્યો હતો. તેઓએ માજીની અવસ્થા પર નજર કર્યા વગર જ માજીને ઢોરમાર માર્યો હતો. જો કે સૌથી ચોકાવનારી બાબત છે કે આ હૂમલાખોરોને પોલીસ છાવરી રહી હોય તેવું લાગી રહ્યું છે. હૂમલો કરનારા આ શખ્સો પોલીસચોકીની દિવાલ કુદીને જ આવ્યા હતા. ઉપરાંત હવે પોલીસ ફરિયાદ લેવાનો પણ ઇન્કાર કરી રહી છે.